《至正九年四月二十日元璞舟过江郊枉劳衰疾承近怀多慰元璞言归赋七言近体一通问讯遥寄玉山主人》
元代·吴克恭

玉山长夏草堂幽，老爱从君十日留。醉语支离欢不记，归来烂日忆相求。

风回柳叶摇歌扇，月出荷花映綵舟。可念江湖搔白首，还将衰朽问汤休。

作者简介：常州人，字寅夫。好读书，以举子业无益于学，遂致力诗古文。诗体古淡，为时所称。有《寅夫集》。